ananddey/assamese-wiki-corpus huggingface dataset:
চোমানা দুদি

চোমানা দুদি (; ; অনু. চোমাৰ ঢোল) বি. ভি. কাৰান্থ পৰিচালিত এখন কানাড়া ভাষাৰ ছবি। ছবিখনৰ চিত্ৰনাট্য বি. শিৱৰাম কাৰান্থে ৰচনা কৰা একে নামৰ উপন্যাসৰ আধাৰত ৰচনা কৰা হৈছে। ১৯৭৫ চনত মুক্তি পোৱা এই ছবিখনে শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা স্বৰ্ণকমল লাভ কৰে।

কাহিনীৰ সাৰাংশ

চোমা এজন অস্পৃশ্য বন্ধা-শ্ৰমিক যিয়ে পৰিয়ালৰ সৈতে এজন মহাজনৰ ঘৰত কাম কৰে। সামাজিক মৰ্যাদাৰ বাবে তেওঁক নিজৰ মাটিত খেতি কৰিবলৈ দিয়া নহয়। তেওঁ হাবিত অনাই-বনাই ঘূৰি ফুৰা এযোৰ বলধ প্ৰতিপাল কৰে, অথচ ম’হহাল ব্যৱহাৰ কৰি তেওঁ নিজে খেতি কৰিব নোৱাৰে। তেওঁ খ্ৰীষ্টান মিছনেৰীসকলৰ সংস্পৰ্শলৈ আহে যিয়ে তেওঁক মাটিৰ প্ৰলোভন দি ধৰ্মান্তৰিত কৰিবলৈ চেষ্টা কৰে। কিন্তু চোমাই তেওঁৰ ধৰ্মীয় বিশ্বাস ত্যাগ কৰিব নিবিচাৰে। নিজৰ ঢোলটো কোবাই নিয়তিৰ প্ৰতি থকা ক্ষোভটো তেওঁ উজাগৰ কৰিব বিচাৰে।

তেওঁৰ চাৰিজন পুত্ৰ আৰু এগৰাকী কন্যা; তেওঁৰ দুজন পুত্ৰই অকালতে মৃত্যুবৰণ কৰে। এজন দূৰৈৰ কফি বাগিচা এখনত কাম কৰি ঋণ পৰিশোধ কৰিবলৈ চেষ্টা কৰে। আনজনে খ্ৰীষ্টান ছোৱালীক বিয়া কৰাই খ্ৰীষ্টান ধৰ্ম গ্ৰহণ কৰে। তেওঁৰ কন্যা বেলিয়ে বাগানত কাম কৰে আৰু বাগানৰ কেৰাণী মনভেলাৰ প্ৰেমত পৰে। খঙত তেওঁ তাইক মাৰপিট কৰি ঘৰৰ পৰা বাহিৰ কৰি দিয়ে। নিজৰ ভাগ্যক অৱজ্ঞা কৰিবলৈ তেওঁ মাটি এটুকুৰা চহ কৰিবলৈ আৰম্ভ কৰে আৰু তাৰ পিছত নিজৰ গৰুহালক খেদি খেদি হাবিলৈ লৈ যায়। ছবিখনৰ ক্লাইমেক্সত চোমাই নিজকে নিজৰ ঘৰত ভিতৰত আবদ্ধ কৰি ঢোল বজাবলৈ আৰম্ভ কৰে আৰু এসময়ত মৃত্যুৰ কোলাত ঢলি পৰে।

অভিনয়

এম.ভি. বাসুদেৱ ৰাও (চোমা)
পদ্মা কুমতা (বেলি)
জয়াৰঞ্জন (চানিয়া)
সুন্দৰ ৰাজ (গুৰাৱা)
এম.ভি. নাগৰাজ (কালা)
নাগেন্দ্ৰ (নীল)
গোবিন্দ ভাট

বঁটা

২৩তম ৰাষ্ট্ৰীয় চলচ্চিত্ৰ বঁটা (১৯৭৫)
শ্ৰেষ্ঠ পূৰ্ণদৈৰ্ঘ্য ছবি
শ্ৰেষ্ঠ অভিনেতা- এম.ভি.বাসুদেৱ ৰাও
শ্ৰেষ্ঠ কাহিনী- কে. শিৱৰাম কাৰান্থ
কৰ্ণাটক ৰাজ্যিক চলচ্চিত্ৰ বঁটা (১৯৭৫-৭৬)
প্ৰথম শ্ৰেষ্ঠ ছবি
শ্ৰেষ্ঠ অভিনেতা- এম.ভি.বাসুদেৱ ৰাও
শ্ৰেষ্ঠ কাহিনী লেখক- কে. শিৱৰাম কাৰান্থ
শ্ৰেষ্ঠ সহযোগী অভিনেত্ৰী- পদ্মা কুমতা
শ্ৰেষ্ঠ চিত্ৰনাট্য- শিৱৰাম কাৰান্থ
শ্ৰেষ্ঠ শব্দগ্ৰহণ- কৃষ্ণমূৰ্তি

টোকা

প্ৰসংগ

বাহ্যিক সংযোগ

শ্ৰেণী:কানাড়া চলচ্চিত্ৰ
শ্ৰেণী:শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:১৯৭৫ বৰ্ষৰ চলচ্চিত্ৰ
লাইলা হাছান

লাইলা হাছান, জন্ম: ১৯৪৬ চন, এগৰাকী বাংলাদেশী নৃত্য পৰিচালক, নৃত্যশিল্পী আৰু অভিনেত্ৰী। বাংলাদেশ চৰকাৰে শিল্পৰ ক্ষেত্ৰত আগবঢ়োৱা অৱদানৰ বাবে ২০১০ চনত একুশে পদক বঁটা লাভ কৰে।

প্ৰাথমিক জীৱন আৰু শিক্ষা

হাছানৰ জন্ম হৈছিল ১৯৪৬ চনত ঢাকাৰ মুন্সিগঞ্জ জিলাৰ বিক্ৰমপুৰত। ১৯৭০ চনত ঢাকা বিশ্ববিদ্যালয়ৰপৰা দৰ্শনত এম এ ডিগ্ৰী লাভ কৰে।

১৯৮০–৮৫ চনৰ ভিতৰত বাংলাদেশ টেলিভিছনত টিভি শ্ব’ ৰুমঝুমৰ উপস্থাপক আছিল। এই অনুষ্ঠানত ৰুমানা ৰছিদ ইশিতা, তাৰিন জাহান, শ্ৰবন্তি, ৰিয়া আৰু ৰিচি ছ'লাইমান তেওঁৰ ছাত্ৰ আছিল।

ব্যক্তিগত জীৱন

হাছানৰ বিবাহ অভিনেতা হাছান ইমামৰ সৈতে হৈছে। হাছানৰ ছয়গৰাকী ভাই-ভনী আছে। এগৰাকী ভগ্নী ডেইজী আহমেদ এগৰাকী অভিনেত্ৰী।

বঁটা

লাইলা হাছানে কেইবাটাও উল্লেখযোগ্য বঁটা লাভ কৰে। তাৰ ভিতৰত ২০১০ চনত একুশে পদক, ২০০১ চনত বাচ্ছাছ বঁটা, ২০০১ চনত কাজী মাহবুব উল্লা বেগম জেবুনেছা ট্ৰাষ্ট বঁটা।

তথ্যসূত্ৰ

শ্ৰেণী:বাংলাদেশৰ ব্যক্তি
শ্ৰেণী:বাংলাদেশৰ অভিনেত্ৰী
মেৰিনেচন

মেৰিনেচন হৈছে মচলাযুক্ত, প্ৰায়ে অম্লীয় তৰলত খাদ্য সামগ্ৰীক ৰন্ধনৰ আগতে সানি ৰখাৰ প্ৰক্ৰিয়া। এই মিশ্ৰণক মেৰিনেড বুলি কোৱা হয়, যি হ'ব পাৰে অম্লীয় (ভিনেগাৰ, নেমুৰ ৰস, বা মদ আদি উপাদানেৰে তৈয়াৰ কৰা), বা এনজাইমেটিক (মাটিকঁঠাল, অমিতা, দৈ, বা আদা আদি উপাদানেৰে তৈয়াৰ কৰা), বা অনা-আম্লিক তথা অনা-ক্ষাৰীয় পি এইচযুক্ত। এই উপাদানসমূহৰ উপৰি, মেৰিনেডত প্ৰায়ে তেল, নিমখ, বনৌষধি, আৰু মচলা থাকে যাতে খাদ্য সামগ্ৰীৰ সোৱাদ বৃদ্ধি পায়। ইয়াক সাধাৰণতে খাদ্যৰ সোৱাদ বৃদ্ধিৰ বাবে আৰু মাংসৰ কঠিন অংশ কোমল কৰিবলৈ ব্যৱহাৰ কৰা হয়; এই প্ৰক্ৰিয়াটো কেইছেকেণ্ডৰ পৰা কেইদিনলৈকে চলিব পাৰে।

মেৰিনেটিং ব্ৰাইনিংৰ সৈতে সাদৃশ্যপূৰ্ণ, কিন্তু ব্ৰাইনিং নিমখীয়া ব্ৰাইনৰ ক্ৰিয়াৰ ওপৰত নিৰ্ভৰ কৰে, অম্ল বা উৎসেচকৰ ক্ৰিয়াৰ ওপৰত নহয়। মেৰিনেটিং আচাৰ তৈয়াৰ কৰাৰ সৈতেও সাদৃশ্যপূৰ্ণ, কিন্তু আচাৰ তৈয়াৰ কৰা সাধাৰণতে মাহৰ পৰা বছৰৰ পিছত কৰা হয়, মূলতঃ খাদ্য সংৰক্ষণৰ উপায় হিচাপে। ইয়াৰ বিপৰীতে, মেৰিনেটিং সাধাৰণতে কেইঘণ্টাৰ পৰা এদিনলৈকে কৰা হয়, সাধাৰণতে খাদ্যৰ সোৱাদ বৃদ্ধি বা কোমল কৰিবলৈ।

বিভিন্ন পাকশৈলীৰ অনুসৰি মেৰিনেড বেলেগ বেলেগ হয়। ফৰাছী শব্দ marinade আৰু mariner ক্ৰিয়াপদৰ পৰা আহিছে যাৰ অৰ্থ "সাগৰীয় নিমখীয়া পানীত আচাৰ তৈয়াৰ কৰা", ই লেটিন শব্দ mare (সাগৰ)ৰ পৰা আহিছে, যি সূচায় যে মেৰিনেড সম্ভৱতঃ প্ৰাচীন ব্ৰাইনিং পৰম্পৰাৰ পৰা বিকশিত হৈছিল বা প্ৰাৰম্ভিকভাৱে সাগৰীয় নিমখীয়া পানী উপাদান হিচাপে ব্যৱহাৰ কৰিছিল।

কঠিন অংশ ভাঙি দিয়া

মাংসৰ ক্ষেত্ৰত অম্লই কঠিন অংশ ভাঙি দিয়ে, যাৰ ফলত অধিক আৰ্দ্ৰতা শোষিত হয় আৰু ইয়াৰ ফলত খাদ্য অধিক ৰসাল হয়; তথাপি, অত্যধিক অম্লই খাদ্যৰ ক্ষতি কৰিব পাৰে। এটা ভাল মেৰিনেডত অম্ল, তেল, আৰু মচলাৰ সমতুলতা থাকে। যদি কেঁচা মেৰিনেট কৰা মাংস হিমায়িত কৰা হয়, মেৰিনেডে বাহিৰৰ তৰপটো ভাঙি দিব পাৰে আৰু কোমল কৰি দিব পাৰে।

সুৰক্ষাৰ বিবেচনা

কেঁচা গাহৰিৰ মাংস, সামুদ্ৰিক খাদ্য, গৰুৰ মাংস আৰু প'ল্ট্ৰিত ক্ষতিকাৰক বেক্টেৰিয়া থাকিব পাৰে যি মেৰিনেডক দূষিত কৰিব পাৰে। বেক্টেৰিয়াৰ বৃদ্ধি প্ৰতিহত কৰিবলৈ মেৰিনেটিং ফ্ৰিজত কৰা উচিত। ব্যৱহৃত মেৰিনেডক আঞ্জা ৰান্ধিবলৈ ব্যৱহাৰ কৰিব নালাগে যেতিয়ালৈকে ব্যৱহাৰৰ আগে আগে উতলাই সুৰক্ষিত কৰা নহয়। আনহাতে, মাছ বা মাংসত নসনা এনে সতেজ বা পৃথক কৰি ৰখা মেৰিনেড ব্যৱহাৰ কৰিব লাগে। মেৰিনেচনৰ বাবে ব্যৱহাৰ কৰা পাত্ৰটো কাঁচৰ বা খাদ্য সুৰক্ষিত প্লাষ্টিকৰ হ'ব লাগে। সীহযুক্ত ধাতুৰ পাত্ৰই মেৰিনেডৰ অম্লৰ সৈতে বিক্ৰিয়া কৰে আৰু ইয়াক পৰিহাৰ কৰা উচিত।

উৎস

শ্ৰেণী:ৰন্ধনপ্ৰণালী
কেথলিন বেৰী

কেথলিন বেৰী (; জন্ম: ২২ জানুৱাৰী, ১৯৪১) এগৰাকী আমেৰিকান সমাজবিজ্ঞানী আৰু নাৰীবাদী আছিল। আন্তঃৰাষ্ট্ৰীয় মানৱ যৌন সৰবৰাহৰ ওপৰত গৱেষণা আৰু কিতাপ প্ৰকাশ কৰাৰ পিছত তেওঁ ৰাষ্ট্ৰসংঘৰ এন জি অ' ক'লিচন এগেইনষ্ট ট্ৰেফিকিং ইন উইমেন (CATW)ৰ সহ-প্ৰতিষ্ঠাপক হয়। ১৯৮৫ চনত মহিলা সবলীকৰণৰ দিশত আগবঢ়োৱা অগ্ৰগতিৰ বাবে তেওঁ ৱাণ্ডাৰ উইমেন ফাউণ্ডেশ্যন বঁটা লাভ কৰে।ব্ৰেণ্ডেইছ বিশ্ববিদ্যালয় আৰু পেন ষ্টেট বিশ্ববিদ্যালয়ত তেওঁ অধ্যাপনা কৰি আহিছে।

কৰ্মৰাজি

বেৰীৰ প্ৰথমখন গ্ৰন্থ Female Sexual Slavery (১৯৭৯)-এ মানৱ যৌন সৰবৰাহৰ বিষয়ে আন্তৰ্জাতিক সজাগতা সৃষ্টি কৰিছিল আৰু ইয়াক ছটা ভাষালৈ অনুবাদ কৰা হৈছে। তেওঁ আৰু এই সিদ্ধান্তত উপনীত হয় যে বেশ্যাৰ সন্মতিৰ যুক্তিৰ ভিত্তিত বেশ্যাবৃত্তিৰ স্বাভাৱিককৰণ আৰু গ্ৰহণে মানৱ অধিকাৰৰ নীতিক আওকাণ কৰে যাক উলংঘাৰে সন্মতি দিব নোৱাৰি। তেওঁ কয় যে পিতৃতন্ত্ৰৰ অধীনত থকা নিপীড়িত শ্ৰেণীৰ সদস্য হিচাপে মহিলাসকলে সমাজৰ দ্বাৰা নিজৰ যৌন শোষণৰ বাবে "সন্মতি" জনাবলৈ বাধ্য হয়, যিদৰে এজন মাৰ্ক্সবাদীয়ে ক'ব যে শ্ৰমিকসকলে তেওঁলোকৰ নিপীড়ক পুঁজিপতিসকলৰ সৈতে সহযোগিতা কৰিবলৈ বাধ্য হয়।

শিক্ষা

বেৰীয়ে বাৰ্কলেৰ কেলিফৰ্ণিয়া বিশ্ববিদ্যালয়ৰ পৰা দুটা পি এইচ ডি লাভ কৰিছিল৷ এটা সমাজবিজ্ঞানত আৰু এটা শিক্ষাত।

তথ্যসূত্ৰ

শ্ৰেণী:সমাজবিজ্ঞানী
শ্ৰেণী:আমেৰিকা যুক্তৰাষ্ট্ৰৰ নাৰী অধিকাৰ কৰ্মী
শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:নাৰীবাদী
ঘাগ্ৰা চোলি

ঘাগ্ৰা চোলি ভাৰতীয় উপমহাদেশৰ মহিলাসকলৰ এক প্ৰকাৰৰ জাতিগত পোছাক। এইবিধ পোছাক লেহেঙ্গা চোলি আৰু স্থানীয়ভাৱে চানিয়া চোলি বুলিও জনা যায়। এই পোছাক বিশেষকৈ ভাৰতৰ ৰাজ্য ৰাজস্থান, গুজৰাট, মধ্য প্ৰদেশ, উত্তৰ প্ৰদেশ, বিহাৰ, হাৰিয়ানা, পঞ্জাৱ, হিমাচল প্ৰদেশ, উত্তৰাখণ্ড, জম্মু আৰু কাশ্মীৰৰ লগতে পাকিস্তানৰ পঞ্জাৱ আৰু সিন্ধু প্ৰদেশত পিন্ধা দেখা যায়॥ পঞ্জাৱত, লেহেঙ্গা পৰম্পৰাগতভাৱে কুৰ্তিৰ (চোলা) সৈতে পিন্ধা হয়। ই ঘাগ্ৰা বা লেহেঙ্গা (দীঘল স্কাৰ্ট) আৰু চোলি (ব্লাউজ)ৰ সংমিশ্ৰণ। অৱশ্যে সমসাময়িক আৰু আধুনিক ব্যৱহাৰত "লেহেঙ্গা চোলি" হৈছে দক্ষিণ এছিয়াৰ ফেশ্বন ডিজাইনাৰ আৰু বুটিকত অধিক জনপ্ৰিয় আৰু বহুলভাৱে স্বীকৃত শব্দ।

চৰ্তাৱলী আৰু ইতিহাস

ঐতিহাসিকভাৱে, ঘাগ্ৰা চোলি প্ৰাচীন ভাৰতত মহিলাসকলে পিন্ধা তিনিটুকুৰা পোছাকৰ পৰা বিকশিত হৈছিল। অন্তৰ্মুখী বা ককালত পিন্ধা পোছাক (ঘাগ্ৰা), কান্ধ বা মূৰৰ ওপৰত পিন্ধা আৱৰণ (দুপট্টা) আৰু ষ্টেনাপট্টা এটা বুকু আৱৰি পিন্ধা বস্ত্ৰ (ব্লাউজ)। এই বিষয়ে খ্ৰীষ্টপূৰ্ব ষষ্ঠ শতিকাৰ সময়ছোৱাত সংস্কৃত সাহিত্য আৰু বৌদ্ধ পালি সাহিত্যত উল্লেখ কৰা দেখা যায়।

ছোলি

ছোলি হৈছে এক ধৰণৰ শাৰীৰ সৈতে পিন্ধা ব্লাউজ। ই ভাৰত, পাকিস্তান, শ্ৰীলংকা, বাংলাদেশ, নেপাল আৰু ইয়াৰ চাৰিওফালৰ অন্যান্য দেশত পিন্ধা দেখা যায়। ই প্ৰাচীন ষ্টানাপট্টাৰ পৰা বিকশিত হৈছিল (কাঞ্চুকি বুলিও জনা যায়)। ই চুটি হাতৰ আৰু ডিঙিৰ পৰা দকৈ কটা পিঠি আৰু বুকু খাপ খাই থকা চোলা॥ ভাৰতীয় উপমহাদেশৰ গ্ৰীষ্মকালত পিন্ধাৰ বাবে এই চোলা বিশেষভাৱে উপযুক্ত।

ঘাগ্ৰা

লেহেঙ্গা, ঘাগ্ৰা (হিন্দী: घाघरा ghāghrā) বা চানিয়া (তামিলত পাৱাদৈ বুলি জনা যায়) হৈছে এক প্ৰকাৰৰ স্কাৰ্ট যি দীঘল, এম্ব্ৰইডাৰী কৰা আৰু প্লিটেড হয়। ই কঁকালত সুৰক্ষিত আৰু তলপিঠি আৰু কঁকালৰ পৰা ভৰিৰ গেৰোৱালৈ দিঘল। । এই বস্ত্ৰ অনাড়ম্বৰভাৱে চিলাই কৰা স্কাৰ্টৰ প্ৰাৰম্ভিক প্ৰকাৰবোৰৰ এটা। ইয়াক নাডা বা ৰছি ব্যৱহাৰ কৰি কঁকালত বন্ধা হয়।

বিংশ শতিকাৰ আৰম্ভণিলৈকে, শ্ৰেণী নিৰ্বিশেষে মহিলাসকলে মুখ্যতঃ ঘাগ্ৰা পিন্ধিছিল যি গোৰোহালৈ দিঘল। ইয়াৰ মুখ্য কাৰণ আছিল। ঘাগ্ৰা দুটাৰ পৰা তিনিটা স্তৰৰ মোটা খাদী কাপোৰৰ পৰা তৈয়াৰ কৰা হয় ইয়াক গোটা আৰু এম্ব্ৰইডাৰীৰে সজোৱা হয়। সচৰাচৰ ব্যৱহৃত ৰংবোৰ হʼল নীলা আৰু হালধীয়া। এই শৈলী এতিয়াও হাৰিয়ানা, উত্তৰ প্ৰদেশ, বিহাৰ আৰু মধ্য প্ৰদেশৰ গ্ৰাম্য অঞ্চলত বিশেষকৈ লোক উৎসৱৰ সময়ত দেখা যায়।

দুপাট্টা

দুপাট্টা (হিন্দী: दुपट्टा, উৰ্দু: دوپٹا) বা চুনৰি (বঙালীত ওড়না বুলি জনা যায়) হৈছে এক স্কাৰ্ফ যি শ্বলৰ দৰে ঘাগ্ৰা আৰু চোলিৰ সৈতে পিন্ধা হয়। ইয়াক মহিলাৰ ছালৱাৰ কামিজ পোছাকৰ অংশ হিচাপেও ব্যৱহাৰ কৰা হয়। একবিংশ শতিকাৰ আৰম্ভণিলৈকে, দুপাট্টা ঘাগ্ৰা চোলিৰ আটাইতকৈ আলংকাৰিত অংশ আছিল, আনহাতে বাকী পোছাকবোৰ সৰল আছিল। বিশেষকৈ ঘাগ্ৰা এটা দৈনন্দিন পিন্ধা বস্ত্ৰ আছিল। দুপাট্টা সমগ্ৰ ভাৰতৰ বহুতো আঞ্চলিক শৈলীত পৰিধান কৰা হৈছিল। মধ্যযুগৰ আৰম্ভণিৰ পৰা পিন্ধাৰ শৈলীটো আছিল এনেধৰণৰ- দুপাট্টাটোৰ এটা মূৰত প্লিট কৰা হৈছিল, যাতে ইয়াক ঘাগ্ৰাৰ সন্মুখৰ কঁকালত খুছি দিব পাৰি। তাৰ পিছত ঢিলা মুৰটো কঁকালত মেৰিয়াই দিয়া হৈছিল আৰু/বা কান্ধৰ ওপৰেৰে বা মুৰটো ঢাকিবলৈ শৰীৰৰ ওপৰৰ অংশত তীৰ্যকভাৱে মেৰিয়াই দিয়া হৈছিল। এই দুপাট্টা পিন্ধাৰ নিয়ম সাধাৰণতে শাৰী পিন্ধাৰ দৰে একে।

দুপাট্টাক পৰম্পৰাগতভাৱে শালীনতাৰ প্ৰতীক হিচাপে দেখা যায়, কিয়নো ইয়াৰ মুখ্য উদ্দেশ্য হৈছে আৱৰণ হিচাপে ব্যৱহাৰ কৰা। সময় পাৰ হৈ যোৱাৰ লগে লগে আৰু ফেশ্বন সলনি হোৱাৰ লগে লগে দুপাট্টাৰ পিন্ধাৰ নিয়ম বিকশিত হয়।

ছবিসমূহ

তথ্যসূত্ৰ
ছাবিহা খানুম

ছাবিহা খানুম (উৰ্দু: خانم; জন্ম নাম মুখতাৰ বেগম; ১৬ অক্টোবৰ ১৯৩৫ – ১৩ জুন ২০২০) আছিল এগৰাকী পাকিস্তানী চলচ্চিত্ৰ অভিনেত্ৰী। তেওঁক পাকিস্তানী চলচ্চিত্ৰৰ প্ৰথম মহিলা বুলিও কোৱা হয় আৰু ১৯৫০ আৰু ১৯৬০ দশকত পাকিস্তানী চলচ্চিত্ৰ জগতত তেওঁ অভিনয়ৰ বাবে বিশেষভাৱে পৰিচিত আছিল। তেওঁ প্ৰাইড অৱ পাৰফৰমেন্স বঁটা আৰু নিগাৰ বঁটা লাভ কৰিছিল। তেওঁ ললিউড চলচ্চিত্ৰত বেলি (১৯৫০)ৰ জৰিয়তে আত্মপ্ৰকাশ কৰিছিল, আৰু পাছলৈ টেলিভিছন নাটকতো অভিনয় কৰিছিল।

তেওঁৰ উল্লেখযোগ্য চলচ্চিত্ৰসমূহৰ ভিতৰত আছে ডু আনছু (১৯৫০), ছাছ্সি (১৯৫৪), গুমনাম (১৯৫৪), দুল্লা ভাট্টি (১৯৫৬), ছৰফৰোশ (১৯৫৬), মুখৰা (১৯৫৮) আৰু দেৱৰ ভাবি (১৯৬৭)।

তেওঁ বেছিভাগ সময়তে সন্তোষ কুমাৰৰ চলচ্চিত্ৰত মুখ্য চৰিত্ৰত অভিনয় কৰিছিল আৰু নিজৰ সমগ্ৰ কেৰিয়াৰত তেওঁৰ বিপৰীতে অভিনয় কৰিছিল। ১৯৫০ আৰু ১৯৬০ দশকৰ চলচ্চিত্ৰসমূহত তেওঁলোকৰ অন-স্ক্ৰিন ৰসায়ন বিশেষভাৱে জনপ্ৰিয় হৈছিল, বিশেষকৈ কাতিল (১৯৫৫) চলচ্চিত্ৰখনত একেলগে অভিনয় কৰাৰ পিছত।

প্ৰাৰম্ভিক জীৱন

ছাবিহা খানুমৰ জন্ম মুখতাৰ বেগম হিচাপে পঞ্জাব, পাকিস্তানৰ গুজৰাট চহৰৰ ওচৰৰ এখন গাঁৱত হৈছিল। তেওঁৰ দেউতাক মুহাম্মদ আলী (মাহিয়া) দিল্লীৰ বাসিন্দা আছিল আৰু মাতৃ ইকবাল বেগম (বালো) অমৃতসৰৰ এগৰাকী মঞ্চ আৰু চলচ্চিত্ৰ অভিনেত্ৰী আছিল। তেওঁ নিজৰ দেউতাকৰ লগত থাকিবলৈ লাহোৰলৈ স্থানান্তৰিত হোৱাৰ আগলৈকে দেউতাক-মাকৰ পৰা আঁতৰি দাদা-দেউতাৰ তত্বাৱধানত এখন ৰক্ষণশীল গ্ৰাম্য পৰিৱেশত ডাঙৰ-দীঘল হৈছিল। লাহোৰলৈ যোৱাৰ পিছত তেওঁ মঞ্চত প্ৰথম অভিনয়ৰ সুযোগ লাভ কৰে।

১৯৪৮ চনত এখন সাংস্কৃতিক প্ৰতিনিধি দল পাকিস্তানৰ শিয়ালকোটত থকা এখন চিনেমা গৃহলৈ গৈছিল। সেই সময়ত ১৯৪৮ চনত মুখতাৰ বেগম (তেতিয়া এগৰাকী কিশোৰী) উক্ত দলটোৰ অংশ হিচাপে পাঞ্জাবী গীত "কিথ্থে গ্যে ইউঁ পৰদেশিয়া ৱে" গাইছিল, যিটো ছাছ্সি পুন্নু চলচ্চিত্ৰৰ গীত আছিল (য’ত বালো আৰু আছলাম অভিনয় কৰিছিল)। তেওঁৰ এই প্ৰদৰ্শনক যথেষ্ট প্ৰশংসা কৰা হৈছিল আৰু কিছুদিন পিছত মুহাম্মদ আলীয়ে নিজৰ কন্যাক মঞ্চ নাট্যকাৰ আৰু কবি নাফিছ খালেলীৰ সৈতে পৰিচয় কৰাই দিয়ে। তেওঁৰ দৃঢ় সংকল্প লক্ষ্য কৰি খালেলীয়ে তেওঁক বুত শিকান নাটকত অভিনয়ৰ প্ৰস্তাৱ আগবঢ়ায়, যিটো তেওঁ গ্ৰহণ কৰে। নাফিছ খালেলীয়ে তেওঁক “ছাবিহা খানুম” নামটো দিয়ে।

তথ্যসূত্ৰ

বাহ্যিক সংযোগ

শ্ৰেণী:পাকিস্তানৰ চলচ্চিত্ৰ অভিনেত্ৰী
ভক্তি ৰত্নাৱলী

ভক্তি ৰত্নাৱলী হৈছে মাধৱদেৱৰ দ্বাৰা ৰচিত, অসমীয়া বৈষ্ণৱ সমাজৰ নামঘৰৰ থাপনাত স্থাপন কৰা চাৰিখন প্ৰধান ধৰ্মপুথিৰ ভিতৰত অন্যতম। অন্য তিনিখন পুথি হৈছে মহাপুৰুষ শ্ৰীমন্ত শংকৰদেৱৰ দ্বাৰা ৰচিত কীৰ্তন, দশম আৰু মাধৱদেৱৰ দ্বাৰা ৰচিত নামঘোষা।

আৰম্ভণি

বেনাৰসৰ বিষ্ণুপুৰী সন্ন্যাসীয়ে ভাগৱত সাৰোদ্ধাৰ কৰি সংস্কৃতত ৰচনা কৰা ভক্তি ৰত্নাৱলী এখন চুটি ভাগৱত। মহাপুৰুষ শ্ৰীমন্ত শংকৰদেৱৰ সূচনা আৰু শক্তিদানত শ্ৰীশ্ৰীমাধৱদেৱে এই গ্ৰন্থ অসমীয়া ভাষাত অনুবাদ কৰি প্ৰচাৰ কৰিলে।

ইতিহাস

কোচ ৰজা নৰনাৰায়ণৰ ৰাজসভাৰ মুখ্য পুৰোহিত আছিল কণ্ঠভূষণ। নৰনাৰায়ণৰ ৰাজসভাতে তৰ্কযুদ্ধত শ্ৰীমন্ত শংকৰদেৱৰ লগত হাৰি কণ্ঠভূষণ পুৰোহিতে বেনাৰসত পঢ়িবলৈ গ'ল। তেওঁ তাত গৈ বিষ্ণুপুৰীৰ শিষ্য ব্ৰহ্মানন্দ পণ্ডিতক এহেজাৰ ছাত্ৰক পঢ়াই থকা অৱস্থাত লগ ধৰিলেগৈ। পণ্ডিতে কণ্ঠভূষণক কোন দেশৰ পৰা আহিছে বুলি সোধাত ক'লে-"উজান দেশত শ্ৰী শংকৰ নামে হৰি অৱতাৰ হৈছে। তাৰাই বাহ্ৰ স্কন্ধ শ্লোক ভাঙ্গি কীৰ্ত্তন, দশম, পদ ভটিমা, গুণলীলা, নাট অনেক ছন্দে কৰিছে।" তেতিয়া পণ্ডিতে ক'লে, "তই কণ্ঠভূষণ আহিলি কিয়?" তেতিয়া কণ্ঠভূষণে ক'লে যে শংকৰদেৱৰ লগত তৰ্ক যুঁজত জিকিবলৈ তেওঁ ইয়ালৈ আহিছে। তেতিয়া পণ্ডিতে ক'লে, "অঃ তোৰ দাৰুণ অপৰাধ হ'ল। তাৰাৰ পাৱতে পৰি স্তুতি কৈ মাতগৈ, তেহে ৰক্ষা পা। মোৰ গুৰু কৈ গৈছে ব আদি গ্ৰাম শ আদি নাম হৰি অৱতাৰ পূব দেশত। বোলে পূৰ্ব্বে চলোতে কৈ গৈছে।"

এই বুলি কৈ ব্ৰহ্মানন্দই তেওঁৰ গুৰুত্ব বাহ্ৰ স্কন্ধৰ সাৰোদ্ধাৰ ৰত্নাৱলী কণ্ঠভূষণৰ হাতত দি শংকৰদেৱলৈ সেৱা জনাই পঠালে। কণ্ঠভূষণে তিনিমাহ উজাই আহি পাতবাউসীত গুৰুজনাক দিলেহি।

বিষয়বস্ত

এই গ্ৰন্থত ১৩ বিৰচন আছে।

শ্ৰেণী:অসমীয়া গ্ৰন্থ
শ্ৰেণী:হিন্দু ধৰ্ম গ্ৰন্থ
শ্ৰেণী:মাধৱদেৱৰ সাহিত্য
জান বেনডৰ

জান বেনডৰ (জন্ম ১৯৪৬) আমেৰিকাৰ মিচিগানৰ এন আৰ্বাৰ অঞ্চলত বাস কৰা এগৰাকী মহিলা অধিকাৰ কৰ্মী। "মিচিগানৰ ধৰ্ষণ সংকট কেন্দ্ৰ আন্দোলনৰ প্ৰতিষ্ঠাপক মাতৃ" হিচাপে পৰিচিত বেনডৰক ১৯৯১ চনত মিচিগান মহিলাৰ 'হল অৱ ফেম'ত অন্তৰ্ভুক্ত কৰা হয়।

প্ৰাৰম্ভিক জীৱন

১৯৪৬ চনত জন্মগ্ৰহণ কৰা বেনডৰে মিচিগান বিশ্ববিদ্যালয়ৰ পৰা সামাজিক কামত স্নাতকোত্তৰ ডিগ্ৰী লাভ কৰে৷ তেওঁ বৰ্তমান মিচিগান বিশ্ববিদ্যালয়ৰ মনোবিজ্ঞানৰ ডক্টৰেট ডিগ্ৰী প্ৰগ্ৰেমত এবিডি।

মহিলা সংকট কেন্দ্ৰ

বেনড’ৰ এন আৰ্বাৰৰ মহিলা সংকট কেন্দ্ৰত সক্ৰিয় আছিল। এই কেন্দ্ৰটো আছিল সমাজৰ মহিলাসকলৰ বাবে আৰু তেওঁলোকৰ দ্বাৰা পৰিচালিত এক অলাভজনক ফোন কাউন্সেলিং সেৱা। মহিলাসকলৰ যিকোনো সমস্যাৰ বাবে টেলিফোন সহায়ৰ উপৰিও, কেন্দ্ৰটোত সম্প্ৰদায়ৰ সম্পদ, অনুষ্ঠান, আৰু সহায়ক গোটৰ বিষয়ে তথ্য আছিল। বেনডৰে সংকট কেন্দ্ৰৰ সৈতে জড়িত দুটা পৰিচিত প্ৰকাশনত অৰিহণা যোগাইছিল। ফ্ৰিডম ফ্ৰম ৰেপ হৈছে এলেকাৰ ধৰ্ষণৰ পৰিসংখ্যা, ধৰ্ষণজনিত মিথ্যা, সম্প্ৰদায় আৰু আইন প্ৰয়োগকাৰীয়ে ধৰ্ষণৰ সংস্কৃতিক কেনেদৰে প্ৰভাৱিত কৰে সেই বিষয়ে তথ্য থকা এখন 'আণ্ডাৰগ্ৰাউণ্ড' কাকত। মহিলা সংকট-সেৱা কেন্দ্ৰ কেনেকৈ সংগঠিত কৰিব পাৰি (How to Organize a Women's Crisis-Service ) হৈছে এন আৰ্বাৰৰ মহিলা সংকট কেন্দ্ৰৰ বৰ্ণনা আৰু কেন্দ্ৰ গঢ়ি তোলাৰ ধাৰণা সম্পৰ্কে শিকোৱা এখন গাইড।

মিছিগান ধৰ্ষণ-বিৰোধী নাৰী কৰ্ম বাহিনী

১৯৭০ চনৰ আৰম্ভণিতে বেনডৰে যৌন নিৰ্যাতনৰ সৈতে জড়িত মিচিগান ৰাজ্যৰ আইন সলনি কৰাৰ বাবে ধৰ্ষণ বিৰোধী আন্দোলনৰ অংশ হিচাপে কাম কৰিছিল। ১৯৭৩ চনত স্থাপিত মিচিগান উইমেনছ টাস্ক ফ'ৰ্চ অন ৰেপৰ মূল লক্ষ্য আছিল ধৰ্ষণৰ অপৰাধক "ডি-চেক্সুৱেলাইজ" কৰা আৰু প্ৰমাণৰ বোজা ভুক্তভোগীৰ পৰা অভিযুক্তলৈ লৈ যোৱা। মিচিগানৰ অপৰাধমূলক যৌন আচৰণ বিধি (ৰাজহুৱা আইন নং ২৬৬) ১৯৭৪ চনৰ ১২ আগষ্টত অনুমোদিত হয় আৰু ১৯৭৫ চনৰ ১ এপ্ৰিলৰ পৰা কাৰ্যকৰী হয়।

তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ নাৰী অধিকাৰ কৰ্মী
হাইদৰ হুছেইন

হাইদৰ হুছেইন অসমৰ এগৰাকী সাংবাদিক, লেখক আৰু ৰাজনৈতিক বিশ্লেষক। প্ৰখৰ স্মৃতিশক্তিৰ অধিকাৰী বুলি জনাজাত হুছেইন বিজ্ঞানমনস্ক ব্যক্তি হোৱাৰ লগতে তেওঁ সমাজৰ পৰা কুসংস্কাৰ-কুপ্ৰথা আঁতৰাবলৈ নিজে এগৰাকী বিধবা নাৰীক বিবাহ কৰাই সমাজলৈ আদৰ্শ ৰাখি থৈছে। অসমৰ সাংবাদিকতাৰ জগতখনত হুছেইন অতি প্ৰখ্যাত।

বংশ পৰিচয়

হুছেইনৰ পত্নীৰ নাম বীণা মজুমদাৰ হুছেইন।

শিক্ষা

কৰ্মজীৱন

অসমীয়া প্ৰতিদিন কাকতৰ সম্পাদক আছিল।

বঁটা-সন্মান

অসম জাতীয়তাবাদী যুৱ ছাত্ৰ পৰিষদৰ “চ্যুকাফা বঁটা’’ ২০২৫
গণকণ্ঠ উপাধি প্ৰদান।
কৃষক মুক্তি সংগ্ৰাম সমিতিৰ “জাতীয় সম্প্ৰীতি বঁটা’’।
বি আৰ আম্বেদকাৰ বঁটা।

তথ্যসূত্ৰ

শ্ৰেণী:সাহিত্যিক
শ্ৰেণী:সমালোচক
শ্ৰেণী:সাংবাদিক
শালকোচা

শালকোচা অসম ৰাজ্যৰ ধুবুৰী জিলাৰ চাপৰ চহৰৰ অন্তৰ্গত এখন গাঁও আৰু গাঁও পঞ্চায়ত। এই গাঁওখন বিলাসীপাৰা পূব বিধানসভা সমষ্টি আৰু ধুবুৰী লোকসভা সমষ্টিৰ অন্তৰ্গত।

অৱস্থান

শালকোচা চাপৰৰপৰা প্ৰায় ১৬ কিল'মিটাৰ আৰু জিলা সদৰ ধুবুৰীৰপৰা প্ৰায় ৫৮ কিল'মিটাৰ দূৰত্বত অৱস্থিত। এই গাঁওখন গুৱাহাটী আৰু দিছপুৰৰপৰা প্ৰায় ২২০ কিল'মিটাৰ পশ্চিমে অৱস্থিত। শালকোচা ৰাষ্ট্ৰীয় ঘাইপথ ৩১ ৰে সংযুক্ত। ওচৰৰ ৰেল ষ্টেচন কোকৰাঝাৰত, যি প্ৰায় ২০ কিল'মিটাৰ দূৰৈত অৱস্থিত। শালকোচাৰ কাষৰীয়া গাঁওসমূহৰ ভিতৰত গৌৰাংটাৰী, কুমাৰীগাঁও, পোৰশানপাৰা, কামাৰপাৰা, খামাৰপাৰা, শিলগৰা, টিলাপাৰা, বামুণপাৰা, ভেলুপাৰা, শ্ৰীগ্ৰাম, হাতীপোতা, পুখুৰীপাৰা, হাপাপাৰা, নিয়োগীপাৰা আৰু শালবাৰী আদি উল্লেখযোগ্য।

জলবায়ু আৰু নদী ব্যৱস্থা

শালকোচা সমুদ্ৰপৃষ্ঠৰপৰা প্ৰায় উচ্চতাত অৱস্থিত। গাঁওখনৰ উত্তৰ দিশে ব্ৰহ্মপুত্ৰ নদী প্ৰৱাহিত। ব্ৰহ্মপুত্ৰ আৰু ইয়াৰ উপনদীৰ বাৰ্ষিক বানপানীৰ ফলত শালকোচা প্ৰায়ে বানপানীত আক্ৰান্ত হয়।

জনসংখ্যা

২০১১ চনৰ ভাৰতৰ জনগণনা অনুসৰি চাপৰ–শালকোচা ব্লকৰ মুঠ জনসংখ্যা প্ৰায় ১,১৮,৮০০। শালকোচাৰ জনসংখ্যা প্ৰায় ৪০,০০০ আৰু সাক্ষৰতাৰ হাৰ প্ৰায় ৭৫ শতাংশ। ইয়াত প্ৰধানকৈ হিন্দু আৰু ইছলাম ধৰ্মাৱলম্বী লোক বাস কৰে। ৰাজবংশী, কলিতা, সূত্ৰধৰ, বড়ো, গাৰো আৰু ৰাভা আদি জনগোষ্ঠীৰ লোক ইয়াত বসবাস কৰে। চৰকাৰী ভাষা অসমীয়া আৰু সাধাৰণতে গোৱালপৰীয়া উপভাষা ব্যৱহাৰ কৰা হয়।

দৰ্শনীয় স্থান

বুঢ়া-বুঢ়ী থান : শালকোচাৰ উত্তৰ দিশে হাপাপাৰাত অৱস্থিত এই ধৰ্মীয় স্থানটো অঞ্চলটোৰ এক গুৰুত্বপূৰ্ণ আস্থাৰ কেন্দ্ৰ। প্ৰতি বছৰে এপ্ৰিল মাহত ইয়াত বুঢ়া-বুঢ়ী পূজাৰ উপলক্ষ্যে ডাঙৰ মেলা অনুষ্ঠিত হয়। এই সময়ছোৱাত বিভিন্ন ধৰ্মীয় আচাৰ-অনুষ্ঠান আৰু পূজা-পাঠ অনুষ্ঠিত হয়।

দিপলাই বিল আৰু সোণালী লংগুৰ উদ্যান : ডিপলাই বিল হৈছে প্ৰায় এলেকাজুৰি বিস্তৃত এখন প্ৰাকৃতিক জলাভূমি। এই অঞ্চলটো অসমৰ প্ৰথম চৰাই অভয়াৰণ্যৰ ভিতৰত অন্যতম হিচাপে পৰিগণিত। ইয়াত স্থানীয় আৰু পৰিভ্ৰমী চৰাইৰ বহু প্ৰজাতি দেখা যায়। বিলখনৰ উত্তৰ-পূব দিশৰ অৰণ্য অঞ্চলত বিলুপ্তপ্ৰায় সোণালী লংগুৰ দেখা পোৱা যায়। এই অঞ্চলটো চক্ৰশিলা বন্যপ্ৰাণী অভয়াৰণ্যৰ ওচৰত অৱস্থিত।

ধীৰ বিল : শালকোচাৰ পূব দিশে অৱস্থিত ধীৰ বিল এখন জলাজমি আৰু জলাভূমি প্ৰধান হ্ৰদ। এই বিলখন বড়ো পাহাৰৰ কাষতে অৱস্থিত আৰু চক্ৰশিলা বন্যপ্ৰাণী অভয়াৰণ্যৰ সৈতে সংলগ্ন।

চক্ৰশিলা বন্যপ্ৰাণী অভয়াৰণ্য : শালকোচাৰপৰা কেইকিলোমিটাৰ দূৰত্বত কোকৰাঝাৰ আৰু ধুবুৰী জিলাৰ সীমাত অৱস্থিত এই অভয়াৰণ্যখনৰ মুঠ আয়তন প্ৰায় । এই অভয়াৰণ্যটো ভাৰতৰ সোণালী লংগুৰ সংৰক্ষণৰ দ্বিতীয় সুৰক্ষিত অঞ্চল হিচাপে পৰিচিত।

অৰ্থনীতি আৰু শিক্ষা

শালকোচাৰ অৰ্থনীতি প্ৰধানকৈ কৃষিভিত্তিক। গাঁওখনৰ অধিকাংশ লোক ধান, মৰাপাট, সৰিয়হ, মাহ আৰু মৌচুমী বতৰৰ শাক-পাচলিৰ খেতিৰ সৈতে জড়িত। ব্ৰহ্মপুত্ৰ নদীৰ পলসুৱা মাটিয়ে অঞ্চলটোক কৃষিৰ বাবে উৰ্বৰ কৰি তুলিছে যদিও বাৰ্ষিক বানপানীয়ে প্ৰায়ে শস্যৰ ক্ষতি সাধন কৰে। তাৰ উপৰিও মাছ ধৰা শালকোচাৰ এটা গুৰুত্বপূৰ্ণ জীৱিকাৰ উৎস, বিশেষকৈ ডিপলাই বিল আৰু ধীৰ বিল অঞ্চলত স্থানীয় লোক সক্ৰিয়ভাৱে মাছধৰাত নিয়োজিত থাকে। কিছুমান লোক ব্যৱসায়-বাণিজ্য, সৰু দোকান, পৰিবহণ আৰু চৰকাৰী-বেচৰকাৰী সেৱাখণ্ডতো কৰ্মৰত।

শিক্ষাৰ ক্ষেত্ৰত শালকোচাত কেইবাটাও প্ৰাথমিক আৰু উচ্চ প্ৰাথমিক বিদ্যালয় আছে, যিয়ে অঞ্চলটোৰ সাক্ষৰতাৰ হাৰ বৃদ্ধি কৰাত সহায় কৰিছে। ওচৰৰ চহৰ চাপৰ আৰু কোকৰাঝাৰত উচ্চ মাধ্যমিক বিদ্যালয় আৰু মহাবিদ্যালয় উপলব্ধ হোৱাৰ ফলত গাঁওখনৰ শিক্ষাৰ্থীসকলে আগবঢ়া শিক্ষাৰ সুযোগ লাভ কৰে। সাম্প্ৰতিক বছৰত শিক্ষা-সচেতনতা বৃদ্ধি পোৱাত নতুন প্ৰজন্মৰ মাজত উচ্চ শিক্ষাৰ প্ৰতি আগ্ৰহ বাঢ়ি আহিছে।

তথ্যসূত্ৰ

শ্ৰেণী:ধুবুৰী জিলা
শ্ৰেণী:অসমৰ গাঁও
শ্ৰীনাথ দ্বিজ

শ্ৰীনাথ দ্বিজে মহাভাৰতৰ আদি-পৰ্ব,দ্ৰৌপদী-স্বয়ংবৰ,দ্ৰোণ-পৰ্ব দেশী ভাষালৈ অনুবাদ কৰে। শ্ৰীনাথ দ্বিজে কোচবেহাৰৰ প্ৰাণনাৰায়ণ ৰজাৰ (ইং ১৬২৫-৬৫) অনুপ্ৰেৰণা লাভ কৰিছিল। দ্ৰোণ পৰ্বত শ্ৰীনাথ দ্বিজে আত্মপৰিচয় এইদৰে দিছে:
প্ৰাণ-নাৰায়ণদেৱে আজ্ঞা পৰমাণে।
দ্ৰোণ-পৰ্ব কথা বিৰচিল শুদ্ধ মনে॥

তথ্যসূত্ৰ

শ্ৰেণী:অসমীয়া কবি
শ্ৰেণী:অসমৰ ব্যক্তি
শ্ৰেণী:অসমৰ পাব্লিক ডমেইনৰ অন্তৰ্ভুক্ত লিখক
তুলসী কুমাৰ

তুলসী কুমাৰ দুয়া , সকলোৰে বাবে তুলসী কুমাৰ নামেৰে পৰিচিত, এগৰাকী ভাৰতীয় প্লেবেক গায়িকা, ৰেডিঅ' জকী, সংগীতজ্ঞ আৰু বলীউড উদ্যোগৰ অভিনেত্ৰী। গায়ক হিচাপেও কাম কৰা টি ছিৰিজৰ প্ৰাক্তন স্বত্বাধিকাৰী গুলচন কুমাৰ আৰু তেওঁৰ পত্নী সুদেশ কুমাৰীৰ ঘৰত তেওঁ জন্মগ্ৰহণ কৰিছিল। ইয়াৰ উপৰিও তেওঁ চলচ্চিত্ৰ প্ৰযোজক ভূষণ কুমাৰ আৰু অভিনেত্ৰী খুষালী কুমাৰৰ ভগ্নী। তেওঁ ৰেকৰ্ড লেবেল টি-ছিৰিজৰ মালিকানাধীন ইউটিউব চেনেল কিডছ হাটৰ মালিক, য'ত নাৰ্চাৰী ৰাইম আৰু সাধুকথাকে ধৰি শিশুৰ বিষয়বস্তু প্ৰদৰ্শিত কৰা হয়।

ব্যক্তিগত জীৱন

এক পাঞ্জাবী হিন্দু পৰিয়ালত, ব্যৱসায়ী তথা টি-ছিৰিজৰ প্ৰতিষ্ঠাপক গুলচন কুমাৰ আৰু তেওঁৰ পত্নী সুদেশ কুমাৰীৰ ঘৰত তুলসী কুমাৰ দুয়া নামেৰে তেওঁ জন্মগ্ৰহণ কৰিছিল। দিব্য খোছলা কুমাৰ তুলসীৰ ভনীয়েক।

২০১৫ চনত নেপালত ব্যৱসায়ী হিতেশ ৰালহানক তুলসীয়ে বিয়া কৰায়। এই দম্পতীহালৰ এটা পুত্ৰ আছে, যাৰ জন্ম হৈছিল ২০১৭ চনত।

কেৰিয়াৰ

২০০৯ চনত তেওঁৰ প্ৰথম এলবাম লাভ হো জায়ে মুক্তি পায়। এলবামটোৰ লগতে তুলসী কুমাৰে টাইটেল ট্ৰেকটোৰ মিউজিক ভিডিঅ’ও নিৰ্মাণ কৰে আৰু অভিনয় কৰে। পাঠশালা চিনেমাৰ "মুঝে তেৰী", নীৰজ শ্ৰীধৰৰ সৈতে বিলু ছবিৰ "লাভ মেৰা হিট" আৰু ওৱান্স আপন এ টাইম ইন মুম্বাই ছবিৰ "টুম জো আয়ে" গীত গাইছিল।

২০১৫ চনত "মেইনু ইছক দা লগা ৰোগ" শীৰ্ষক জনপ্ৰিয় গীতটি গাইছিল, যাৰ জৰিয়তে তেওঁৰ ভগ্নী খুশালীয়ে ৰূপালী পৰ্দাত আত্মপ্ৰকাশ কৰিছিল। দিল হায় কে মান্তা নাহিন চিনেমাৰ মূল গীতটোৰ পৰা পুনৰ সৃষ্টি কৰা ই এক সংস্কৰণ।

কুমাৰে গাইছিল "সোচ না সাকে", "সনম ৰে", "নাচাংগে শাৰী ৰাত", "ইছক দি লট", "ছালামত", "দেখ লেনা", "ৱাজাহ তুম হো", "দিল কে পাছ" আৰু "দিল মেঁ চুপা লুংগা" ২০১৬ চনত আৰু তেওঁ গুৰু ৰন্ধাৱাৰ সৈতে ২০১৯ চনত এন্নী সোণীতো তেওঁ কাম কৰিছিল।

২০২০ চনত ক'ভিড লকডাউনৰ সময়ত তেৰে নালত দৰ্শন ৰাভালৰ সৈতে সহযোগিতা কৰি, নামত মিলিন্দ গাবাৰ সৈতে সহযোগিতা কৰি তেওঁ কেইবাটাও গীত মুকলি কৰে। টি-ছিৰিজৰ অফিচিয়েল ইউটিউব চেনেলত মুক্তি পোৱা তেওঁৰ ব্লকবাষ্টাৰ একক গীত "তনহাই"য়ে ইউটিউবত ১১ কোটিৰো অধিক ভিউজ লাভ কৰিছে।

২০২১ চনত তুলসী কুমাৰে জুবিন নৌতিয়ালৰ সৈতে গোৱা একক গীত "পেহলে পিয়াৰ কা পেহলা ঘাম" মুকলি কৰে। মিউজিক ভিডিঅ’টোত পাৰ্থ সামথান আৰু তেওঁৰ ভগ্নী খুশালীক দেখা গৈছে। ২০২১ চনৰ ফেব্ৰুৱাৰী মাহত নৌতিয়ালৰ সৈতে "মেইন জিছ দিন ভুলা দুন" এটি নতুন গীত মুকলি কৰে য'ত হিমাংশ কোহলী আৰু স্নেহা নমানন্দীক অভিনয় কৰা হয়।

২০২১ চনৰ ফেব্ৰুৱাৰী মাহত ইণ্ডি হাই হামৰ ছিজন ২ৰ আয়োজন কৰা দেখা গৈছিল।

পিছলৈ তেওঁ দৰ্শন ৰাভালৰ সৈতে গোৱা তেওঁৰ ব্লকবাষ্টাৰ ৰোমান্টিক হিট ইজ কাদৰ মুক্তি দিয়ে আৰু মিউজিক ভিডিঅ'টোত তেওঁলোক দুয়োজনকে অভিনয় কৰোৱা হৈছে।

২০২১ চনৰ ৩০ জুনত কুমাৰ আৰু নৌতিয়ালৰ এমাজন প্ৰাইম মিক্সটেপ ছিজন ৩ আউট হৈছিল। মিক্সটেপত থকা গীত আছিল তেৰা চেহৰা আৰু জন মেৰী

২০২১ চনৰ ৫ অক্টোবৰত দৰ্শন ৰাভাল আৰু তুলসী কুমাৰৰ “শাদীৱালা চং’’ তেৰা নাম মুক্তি লাভ কৰে। এই যুটীৰ এইটো তৃতীয় সহযোগিতাপূৰ্ণ অৱদান। গীতটোৱে ৯ মিলিয়নতকৈ বেছি দৰ্শন লাভ কৰিছিল আৰু মুক্তিৰ ২৪ ঘণ্টাৰ ভিতৰতে ইউটিউব গ্ল’বেল চাৰ্টৰ স্থানত ট্ৰেণ্ডিং কৰিছিল। অনুৰাগীসকলে এই গীতটিলৈ অপৰিসীম আগ্ৰহ দেখুৱাইছে।

তথ্য সূত্ৰ

শ্ৰেণী:ভাৰতীয় নাৰী
শ্ৰেণী:ভাৰতীয় মহিলা কণ্ঠশিল্পী
শ্ৰেণী:ভাৰতীয় ইউটিউবাৰ
চেৰিবেলামৰ এণ্টেৰিয়’ৰ লোব

চেৰিবেলামৰ এণ্টেৰিয়’ৰ লোব হৈছে মস্তিষ্কৰ অন্যতম লোব, যিয়ে অচেতন প্ৰ’প্ৰ’চেপচনৰ মধ্যস্থতাকাৰী হিচাপে দায়বদ্ধ। মস্তিষ্কৰ আগফালৰ লোবত ইনপুট প্ৰধানকৈ মেৰুদণ্ডৰ পৰা হয়। ইয়াক কেতিয়াবা “পেলিঅ’চেৰবেলাম’’ৰ বুলিও কোৱা হয়।

ক্লিনিকেল গুৰুত্ব

এণ্টেৰিয়ৰ লোব চিনড্ৰম

যেতিয়া এজন ব্যক্তিয়ে নিজৰ বেছিভাগ কেলৰি মদৰ পৰা পায় (ক্ৰনিক এলকহলিজম) তেতিয়া পুষ্টিহীনতাৰ বাবে আগফালৰ লোবৰ অৱনতি ঘটিব পাৰে। ইয়াক এণ্টেৰিয়ৰ লোব চিনড্ৰম বুলি জনা যায় আৰু ইয়াৰ ফলত ব্যক্তিৰ অস্থিৰ পদ সঞ্চালনৰ সৃষ্টি হয়।

অতিৰিক্ত দৃশ্য

তথ্যসূত্ৰ

শ্ৰেণী:মানৱ বিজ্ঞান
শ্ৰেণী:চিকিৎসা বিজ্ঞান
শ্ৰেণী:অংগ
হিপ্পথ′ৱে (শ্ৰুতিকথা)

হিপ্পথ′ৱে (প্ৰাচীন গ্ৰীক: Ἱπποθόη, ইংৰাজী: Hippothoe; আক্ষৰিক অৰ্থ: ′ঘোঁৰাৰ দৰে দ্ৰুত′) গ্ৰীক শ্ৰুতিকথা অনুসৰি এগৰাকী সাগৰীয় নেৰেইড৷ তেওঁ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল।

কিংবদন্তি

হিপ্পথ′ৱে গ্ৰীক শ্ৰুতিকথাৰ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল। হোমাৰৰ ইলিয়াডত বৰ্ণনা কৰা অনুসৰি একিলিছে মৃত পেট্ৰ'ক্লাছৰ বাবে কৰা দুখৰ সমভাগি হোৱা মাতৃ থেটিছক সংগ দিবলৈ সাগৰৰ গভীৰতাৰ পৰা ওলাই আহি ট্ৰয়ৰ উপকূলত সমবেত হোৱা ৩৩ গৰাকী নেৰেইডছৰ ভিতৰত হিপ্পথ′ৱেও আছিল।

তথ্য সংগ্ৰহ

শ্ৰেণী:গ্ৰীক কিংবদন্তি